INFORMACIÓN PÚBLICA DO ESTUDO DE IMPACTO AMBIENTAL E A SOLICITUDE DE AUTORIZACIÓN ADMINISTRATIVA PREVIA DOS PARQUES EÓLICOS VAL DO FOLGOSO E MONTE DOS PORCALLOS, SITUADOS NOS TERMOS MUNICIPAIS DE LALÍN, RODEIRO, DOZÓN, VILA DE CRUCES E SILLEDA.
ADMINISTRACIÓN DO ESTADO — INSTITUTO NACIONAL DE ESTADÍSTICA — Delegación Provincial de la Oficina del Censo Electoral de Pontevedra (Outros documentos, notificacións e informacións públicas, 18/03/2021)

A entidade Green Capital Development XXIX, S. L. solicitou Declaración de Impacto Ambiental e Autorización Administrativa Previa da instalación “Parque eólico Val do Folgoso”, de 56 MW de potencia, situado nos termos municipais de Lalín, Rodeiro e Dozón, na provincia de Pontevedra. A entidade Green Capital Development XVIII, S. L. solicitou Declaración de Impacto Ambiental e Autorización Administrativa Previa da instalación “Parque eólico Monte dos Porcallos”, de 56 MW de potencia, situado no termo municipal de Lalín, na provincia de Pontevedra. Dentro do alcance das referidas instalacións inclúense as súas infraestruturas de evacuación ata a liña eléctrica que á súa vez conectará coa rede de transporte. O conxunto das actuacións indicadas desenvolverase, ademais de nos referidos termos municipais de Lalín, Rodeiro e Dozón, nos termos municipais de Vila de Cruces e Silleda, na provincia de Pontevedra. A posta en funcionamento de novas instalacións de produción de enerxía eléctrica está sometida ao réxime de autorizacións definido no artigo 53 da Lei 24/2013, do 26 de decembro, do Sector Eléctrico, e nas súas disposicións de desenvolvemento, destacando entre estas o Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Así mesmo, o proxecto está suxeito ao procedemento de avaliación de impacto ambiental ordinaria, en virtude do definido no artigo 7.1. a da Lei 21/2013, do 9 de decembro, de avaliación ambiental. De conformidade co previsto no artigo 53.1. a da Lei 24/2013, do 26 de decembro, a tramitación de ambos os procedementos (Autorización Administrativa Previa e Avaliación de Impacto Ambiental) está a efectuarse de maneira conxunta. Así mesmo, con data 1 de novembro de 2020 ditouse pola Dirección Xeral de Política Enerxética e Minas do Ministerio para a Transición Ecolóxica e o Reto Demográfico acordo polo que se acumula a tramitación dos procedementos correspondentes ás dúas instalacións, motivado pola identidade substancial e íntima conexión de ambos os proxectos, compartindo a infraestrutura de evacuación principal e cunha clara sinerxia ambiental entre eles. Para os efectos previstos no artigo 125.1 do Real Decreto 1955/2000, do 1 de decembro, e no artigo 36 da Lei 21/2013, do 9 de decembro, sométese a trámite de información pública o Estudo de Impacto Ambiental e a solicitude de Autorización Administrativa Previa das instalacións indicadas, cuxas características xerais son as seguintes: Peticionaria: Green Capital Development XXIX, S. L., con C. I. F. B-88472691, e domicilio social en c/ Marqués de Villamagna 3, planta 5, 28001 Madrid. Denominación: Parque Eólico Val do Folgoso, de 56 MW, e a súa infraestrutura de evacuación. Código de proxecto: PEol-353 AC. Emprazamento: Termos municipais de Lalín, Rodeiro e Dozón (provincia de Pontevedra). Finalidade: Xeración de enerxía eléctrica a partir de fontes de enerxía renovable (eólica). Parque Eólico: 10 aeroxeradores de 5’6 MW de potencia unitaria, tensión de xeración 800 V, elevada a 30 kV nos centros de transformación de cada aeroxerador, con 162 m de diámetro de rotor e unha altura de torre de 125 metros. Termos municipais de Lalín, Rodeiro y Dozón (provincia de Pontevedra). Rede subterránea de media tensión de evacuación, kV: para conexión de cada un dos aeroxeradores coa subestación do parque. Subestación elevadora de tensión “ Val do Folgoso” 30/132 kV: aumentará a tensión ata 132 kV, para a evacuación a esa tensión da enerxía producida polo parque eólico. Superficie aproximada de 1.633 m2. Termo municipal de Lalín (provincia de Pontevedra). Liña aérea de evacuación a 132 kV: desde a subestación de “Val do Folgoso” ata a subestación colectora do parque eólico “Monte dos Porcallos”, simple circuíto, un condutor por fase e cable de terra, cunha lonxitude aproximada de 4.329 metros. Termo municipal de Lalín (provincia de Pontevedra). Orzamento: 47.481.248’60 € Peticionaria: Green Capital Development XXVIII, S. L., con C. I. F. B-88472824, e domicilio social en c/ Marqués de Villamagna 3, planta 5, 28001 Madrid. Denominación: Parque Eólico Monte dos Porcallos, de 56 MW, e a súa infraestrutura de evacuación. Código de proxecto: PEol-353 AC. Emprazamento: Termos municipais de Lalín, Vila de Cruces e Silleda (provincia de Pontevedra) Finalidade: Xeración de enerxía eléctrica a partir de fontes de enerxía renovable (eólica). Parque Eólico: 10 aeroxeradores de 5’6 MW de potencia unitaria, tensión de xeración 800 V, elevada a 30 kV nos centros de transformación de cada aeroxerador, con 162 m de diámetro de rotor e unha altura de torre de 125 metros. Termo municipal de Lalín (provincia de Pontevedra). Rede subterránea de media tensión de evacuación, 30 kV: para conexión de cada un dos aeroxeradores coa subestación do parque. Subestación elevadora de tensión “Monte dos Porcallos” 30/132 kV: aumentará a tensión ata 132 kV, para a evacuación a esa tensión da enerxía producida polo parque eólico. Superficie aproximada de 2.335 m2. A subestación “Monte dos Porcallos”, ademais da evacuación do parque eólico “Monte dos Porcallos”, actúa como subestación colectora para a evacuación da enerxía xerada polo parque eólico “ Val do Folgoso”. Termo municipal de Lalín (provincia de Pontevedra). Liña de evacuación a 132 kV: desde a subestación de “Monte dos Porcallos” ata o punto de conexión en “ T” coa liña aérea de alta tensión Rodeira-SET Colectora de Silleda no seu apoio 28. Subterránea no seu tramo inicial e aérea no resto, simple circuíto, un condutor por fase e cable de terra, cunha lonxitude aproximada de 18.435 metros. Termos municipais de Lalín, Vila de Cruces e Silleda (provincia de Pontevedra). Orzamento: 48.867.799’00 € Os procedementos nos cales se encadra este trámite de información pública están regulados no artigo 53.1. a da Lei 24/2013, do 26 de decembro (referido como “Autorización Administrativa Previa”); no artigo 122 e seguintes do Real Decreto 1955/2000, do 1 de decembro, na súa redacción dada polo Real Decreto-lei 23/2020, do 23 de xuño (referido como “Autorización Administrativa”); e no Título II, Capítulo II, Sección 1ª da Lei 21, 2013, do 9 de decembro (“Procedemento de avaliación de impacto ambiental ordinaria para a formulación da declaración de impacto ambiental”). Corresponde á Dirección Xeral de Política Enerxética e Minas, do Ministerio para a Transición Ecolóxica e o Reto Demográfico, ditar a resolución de Autorización Administrativa Previa das instalacións. Corresponde á Dirección Xeral de Calidade e Avaliación Ambiental, do mesmo ministerio, formular a Declaración de Impacto Ambiental. Corresponde á Dependencia da Área de Industria e Enerxía da Subdelegación do Goberno en Pontevedra a tramitación de ambos os procedementos; con tal motivo, esta Dependencia é o órgano ante o que poden presentarse alegacións. Todo o anterior faise público para que poida ser examinado o expediente e, no prazo de trinta días, contados a partir do seguinte á publicación deste anuncio, formularse as alegacións que se estimen oportunas, dirixidas á Dependencia da Área de Industria e Enerxía da Subdelegación do Goberno en Pontevedra, a través o Rexistro Electrónico da Administración Xeral do Estado (https://rec.redsara.es) ou por calquera outro dos medios establecidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Advírtese que as persoas xurídicas, as entidades sen personalidade xurídica e outros suxeitos identificados no artigo 14 da Lei 39/2015, do 1 de outubro, están obrigados a relacionarse por medios electrónicos coas Administracións Públicas para a realización de calquera trámite dun procedemento administrativo. Con tal motivo, as alegacións formuladas por calquera deses suxeitos neste trámite de información pública deben obrigatoriamente presentarse por medios electrónicos. O Anteproxecto e o Estudo de Impacto Ambiental das instalacións poden ser examinados: A documentación anterior tamén foi posta ao dispor de cada un dos Concellos afectados. Pontevedra, 9 de marzo de 2021 O Xefe da Dependencia da área de Industria e Enerxía (Asinado electronicamente) Samantha Maria Playan Liberato